# Biografski izvori o Titu

### Izvor: Wikipedija

Zbog "konspirativnosti" komunističke djelatnosti (uvjetovanje okolnostima ilegalnog rada, ali i načelnim stavom i stečenim navikama), kao i zbog često moralno dvojbenih Brozovih osobnih ispada, njegov je životopis, kako neki tvrde, prepun "bijelih mrlja" i proturječnih iskaza, što je dalo povoda najfantastičnijim nagađanjima, pogotovu u taborima poraženih protivnika.

## [uredi] Jasper Ridley

Tekst u članku Josip Broz Tito isprva je bio napisan uglavnom prema Titovu životopisu Jaspera Ridleyja, koji, unatoč autorovim nerijetkim iskazima pristranosti, u glavnim crtama odgovara stvarnosti. Knjiga je objavljena na hrvatskom 2000. godine. Kasnije je tekst nadopunjavan iz raznih drugih izvora, te podijeljen na više dijelova.

## [uredi] Vladimir Dedijer

"Službeni" Titov životopisac bio je Vladimir Dedijer, koji je 1953. objavio knjigu Josip Broz Tito. Prilozi za biografiju. Bila je prevedena na sve glavne i brojne manje svjetske jezike: engleski, njemački, talijanski, francuski, japanski, danski, hebrejski,mađarski, portugalski, esperanto, albanski, poljski, španjolski, kineski, turski, arapski, šest indijskih jezika itd. Serijalizirana je o objavljvana u časopisima Life (New York), Figaro (Pariz), Le Soir (Bruxelles), Sunday Times (London), te u Švedskoj, Danskoj, Norveškoj, Nizozemskoj, Zapadnoj Njemačkoj, Grčkoj, Turskoj, Libanonu itd. BBC je preveo knjigu i u dijelovima je emitirao na radiju.

Tiskana kao pretisak 1972. i zatim opet 1980. godine kao veći dio prvog sveska u Novim prilozima za biografiju Josipa Broza Tita. Uz to su u tom izdanju objavljeni: Titova Autobigrafija sa napomenama redakcije Lifea, u kojem je tekst objavljen travnja-svibnja 1952.; Dedijerov predgovor inozemnim izdanjima, koji prvenstveno govori o raskidu sa Staljinom 1948.; te pod naslovom Tito govori dva Dedijerova razgovora s Titom, objavljena kao dodaci u nekim inozemnim izdanjima.

Kasnije su (1981.-1984.) objavljena još tri debela sveska Novih priloga….

Za prvi Dedijerov životopis Tita može se reći kao i za ridleyevu knjigu (koja se uostalom i njime obilato služi): u glavnim crtama odgovara stvarnosti. Književno, to je odličan tekst životopisačkog žanra.

Svesci objavljeni 1980-ih imaju međutim drugačiji karakter. To je "svaštara", u kojoj ima nekih novih informacija o Titu i ljudima s kojima je bio u vezi, ali i mnoštvo besmisleno opširnih irelevantnosti, materijala koji s Titom nemaju veze, te izobličavanja u stilu srpskog nacionalizma, kojem je Dedijer s godinama bio sve skloniji. Godine 1982. bio je u Beogradu organiziran okrugli stol o Dedijerovoj knjizi, sa kojeg su prilozi objavljeni u zborniku.

Razni detalji mogu se dopuniti iz drugih izvora. Wikipedijini članci o Titu nastoje, uz osobne okolnosti njegovog života, razjasniti i društvene i političke okolnosti u kojima je živio i koje su na njega utjecale. Naročita pažnja posvećenja je prvom dobu njegovog života, do početka Drugog svjetskog rata, koje je manje poznato, a važno za razumijevanje njegovog osobnog razvoja i doba u kojem je živio.

## [uredi] Knjige izdane u Jugoslaviji i Hrvatskoj

- Broz, Branko: Moj život uz Tita, Zagreb: Spektar, 1982.
- Dedijer, Vladimir (1): Novi prilozi za biografiju Josipa Broza Tita, Zagreb: Mladost i Spektar, Rijeka: Liburnija, 1980.
- Dedijer, Vladimir (2): Novi prilozi za biografiju Josipa Broza Tita 2, Zagreb: Mladost i Rijeka: Liburnija, 1981.
- Hrvatska enciklopedija
- Đilas, Milovan: Druženje s Titom, Beograd: Momčilo Đorgović, 1990.

  Knjiga je prvo bila objavljena na engleskom.

- Janeković, Dara: Susreti s poviješću, Zagreb: Prometej, 2000.
- Jovanović, Branko (ur.): Razgovor o knjizi Vladimira Dedijera "Novi prilozi za biografiju Josipa Broza Tita". Okrugli sto Borbe, Beograd: Borba , 1982
- Maclean, Fitzroy: Rat na Balkanu, Zagreb: Stvarnost, 1964.
- Očak, Ivan: Gorkić. Život, rad i pogibija. Prilog biografiji, Zagreb: Globus, 1988.
- Ridley, Jasper: Tito. Biografija, Zagreb: Prometej, 2000.
- P. Simić: Tito agent Kominterne, Beograd, 1990.
- Todorović, Miroslav: Hohštapler, Bjelovar: Dunja, 2004. Prevela i prilagodila: Željka Orsag.
- Velebit, Vladimir: Tajne i zamke II. svjetskog rata, Zagreb: Prometej, 2002.

## [uredi] Biografije i knjige o Titu na engleskom

- Phyllis Auty: Tito, London, 1970
- Nora Beloff: Tito's Flawed Legacy, London, 1985.
- S. M. Drašković: Tito, Moscow's Trojan Horse, Chicago, 1957.
- Milovan Đilas: Tito: The Story from Inside, New York, 1973.

  Objavljeno tek 1990. u Beogradu na originalnom jeziku (crnogorskom).

- Sir Fitzroy Maclean: Tito: A Pictorial Biography, London, 1980.

  Prevedeno i objavljeno na hrvatskom u Zagrebu 1980.

- S.K. Pavlowitch: Tito: Yugoslavia's Great Dictator, London, 1992.
- Richard West: Tito: and the Rise and Fall of Yugoslavia, New York, 1994.

Dobavljeno iz "http://hr.wikipedia.org../../../b/i/o/Biografski_izvori_o_Titu_b11e.html"

Kategorija: Josip Broz Tito

##### Views

- Članak
- Razgovor
- Trenutna inačica

##### Traži